# Euroopan unionin C 38A/22.

| | ISSN 1725-2490 |
| --- | --- |
| Euroopan unionin
  virallinen lehti | C 38A |
| | |
| Suomenkielinen laitos | Tiedonantoja ja ilmoituksia | 50. vuosikerta22. helmikuu 2007 |

ISSN 1725-2490

Euroopan unionin

virallinen lehti

C 38A

Suomenkielinen laitos

Tiedonantoja ja ilmoituksia

50. vuosikerta22. helmikuu 2007

---

| Ilmoitusnumero | Sisältö | Sivu |
| --- | --- | --- |
| | V   Ilmoitukset |
| | HALLINNOLLISET MENETTELYT |
| 2007/C 038A/01 | Eurooppalainen yhteisyritys ITERiä ja fuusioenergian kehittämistä varten — Ilmoitus avoinna olevasta johtajan paikasta (AD 14 -palkkaluokka) — KOM/2007/10037 | 1 |

Ilmoitusnumero

Sisältö

Sivu

V   Ilmoitukset

HALLINNOLLISET MENETTELYT

2007/C 038A/01

Eurooppalainen yhteisyritys ITERiä ja fuusioenergian kehittämistä varten — Ilmoitus avoinna olevasta johtajan paikasta (AD 14 -palkkaluokka) — KOM/2007/10037

1

| | Oikaisuja |
| --- | --- |
| 2007/C 038A/02 | Oikaistaan ilmoitus rekrytoinnista Euroopan Lääkevirastoon (Lontoo) (EUVL C 28 A, 8.2.2007) | 5 |

Oikaisuja

2007/C 038A/02

Oikaistaan ilmoitus rekrytoinnista Euroopan Lääkevirastoon (Lontoo) (EUVL C 28 A, 8.2.2007)

5

| FI | |
| --- | --- |

FI

---

V Ilmoitukset

HALLINNOLLISET MENETTELYT

| 22.2.2007 | FI | Euroopan unionin virallinen lehti | CA 38/1 |
| --- | --- | --- | --- |

22.2.2007

FI

Euroopan unionin virallinen lehti

CA 38/1

---

EUROOPPALAINEN YHTEISYRITYS ITERIÄ JA FUUSIOENERGIAN KEHITTÄMISTÄ VARTEN

Ilmoitus avoinna olevasta johtajan paikasta (AD 14 -palkkaluokka)

(KOM/2007/10037)

(2007/C 38 A/01)

Eurooppalainen yhteisyritys ITERiä ja fuusioenergian kehittämistä varten

Eurooppalainen yhteisyritys ITERiä ja fuusioenergian kehittämistä varten tulee hallinnoimaan Euroopan osuutta ITERissä ja ns. laajemmassa lähestymistavassa. Pidemmällä aikavälillä se lisäksi tulee valmistelemaan ja koordinoimaan toimintaohjelmaa demonstrointifuusioreaktoreiden (DEMO) rakentamiseksi. Yhteisyrityksen henkilöstön määräksi kaavaillaan aluksi noin 100 henkilöä, ja sillä on ensimmäisten 10 vuoden ajaksi noin 4 miljardin euron budjetti.

Yhteisyrityksen päätehtävänä on huolehtia Euroopan luontoissuorituksista kansainväliselle ITER-organisaatiolle oikea-aikaisesti ja ITERin tarpeiden mukaisesti. Näihin luontoissuorituksiin valmistauduttaessa yhteisyrityksen odotetaan myös tukevan t&k-, suunnittelu- ja prototypointitoimintaa.

Pääjohtaja

Pääjohtaja johtaa organisaatiota ja kantaa kokonaisvastuun Euroopan osuudesta ITERissä ja laajemmassa lähestymistavassa. Näin ollen hän on tärkeässä asemassa koko Euroopan fuusioenergiaohjelmassa. Pidemmällä aikavälillä pääjohtaja koordinoi DEMO-reaktorien valmisteluun liittyvää toimintaohjelmaa.

Pääjohtajan nimittää yhteisyrityksen hallintoneuvosto Euratomin (jota edustaa Euroopan komissio) esityksestä. Pääjohtajaan sovelletaan Euroopan yhteisöjen muuhun henkilöstöön sovellettavia palvelussuhteen ehtoja, ja hänet nimitetään viiden vuoden toimikaudeksi. Hallintoneuvosto voi jatkaa toimikautta edelleen viidellä vuodella.

Pääjohtajalla on oltava toteennäytettyä kokemusta merkittävän organisaation johtotehtävistä sekä huomattavien taloudellisten resurssien hallinnoinnista. Keskeisenä edellytyksenä pidetään kokemusta huipputeknologiahankkeiden johtamisesta Euroopan tasolla tai kansainvälisissä yhteyksissä. Euroopan fuusioenergiaohjelman tuntemus katsotaan eduksi.

Siirtymäaika

Yhteisyrityksen perustaminen on käynnissä. Komissio on antanut ehdotuksen neuvoston päätökseksi eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle [KOM(2006) 458]. Kyseinen päätös tulee muodostamaan yhteisyrityksen oikeusperustan, ja neuvoston odotetaan antavan sen vuoden 2007 aikana.

Tämä ilmoitus julkaistaan siis sillä varauksella, että neuvosto antaa päätöksen yhteisyrityksen perustamisesta. Ilmoituksesta vastaa Euroopan komissio (tutkimuksen pääosasto). Neuvoston annettua päätöksen yhteisyritykselle nimitetään hallintoneuvosto, jonka on hyväksyttävä pääjohtajan valintamenettely. Pääjohtajan palkkaamiseksi on myös osoitettava tarvittavat varat. Pääjohtajan varsinainen nimittäminen voi tapahtua vasta tämän jälkeen.

Toimenkuvaus

Pääjohtaja on yhteisyrityksen laillinen edustaja ja keulakuva. Hän vastaa toiminnastaan hallintoneuvostolle. Pääjohtajan vastuulla ovat muun muassa seuraavat tehtävät:

| — | organisaation tavoitteiden saavuttaminen sen mission mukaisesti ja erityisesti sen varmistaminen, että Euroopan suoritukset kansainväliselle ITER-organisaatiolle hoidetaan oikea-aikaisesti ja ITERin tarpeiden mukaisesti, |
| --- | --- |

—

organisaation tavoitteiden saavuttaminen sen mission mukaisesti ja erityisesti sen varmistaminen, että Euroopan suoritukset kansainväliselle ITER-organisaatiolle hoidetaan oikea-aikaisesti ja ITERin tarpeiden mukaisesti,

| — | yhteisyrityksen yksi- ja monivuotisten työohjelmien valmistelu ja toteuttaminen sekä resurssien käyttö mahdollisimman tehokkaasti, |
| --- | --- |

—

yhteisyrityksen yksi- ja monivuotisten työohjelmien valmistelu ja toteuttaminen sekä resurssien käyttö mahdollisimman tehokkaasti,

| — | päivittäinen päätöksenteko ja erityisesti hankintasopimusten teko asianmukaisia menettelyjä noudattaen, |
| --- | --- |

—

päivittäinen päätöksenteko ja erityisesti hankintasopimusten teko asianmukaisia menettelyjä noudattaen,

| — | yhteisyrityksen henkilöstön nimittäminen ja johtaminen sekä hyvän ryhmähengen ja hyvien työolosuhteiden edistäminen, |
| --- | --- |

—

yhteisyrityksen henkilöstön nimittäminen ja johtaminen sekä hyvän ryhmähengen ja hyvien työolosuhteiden edistäminen,

| — | yhteisyrityksen talousarvion valmistelu ja täytäntöönpano sekä talousarvion tehokas hallinnointi moitteettoman varainhoidon periaatteiden mukaisesti, |
| --- | --- |

—

yhteisyrityksen talousarvion valmistelu ja täytäntöönpano sekä talousarvion tehokas hallinnointi moitteettoman varainhoidon periaatteiden mukaisesti,

| — | toimivien yhteyksien luominen kaikkiin sidosryhmiin (Euroopan komissio, kansainvälinen ITER-organisaatio, muiden sopimuspuolten omat ITER-hallinnointivirastot ja eurooppalaiset fuusioenergia-alan assosiaatiot), |
| --- | --- |

—

toimivien yhteyksien luominen kaikkiin sidosryhmiin (Euroopan komissio, kansainvälinen ITER-organisaatio, muiden sopimuspuolten omat ITER-hallinnointivirastot ja eurooppalaiset fuusioenergia-alan assosiaatiot),

| — | organisaation toimien synergia Euroopan fuusioenergiaohjelman muiden osien kanssa (fuusioenergia-alan assosiaatiot ja Euroopan fuusiokehityssopimus EFDA) sekä yleisöviestintä kaikissa yhteisyrityksen missioon kuuluvissa asioissa. |
| --- | --- |

—

organisaation toimien synergia Euroopan fuusioenergiaohjelman muiden osien kanssa (fuusioenergia-alan assosiaatiot ja Euroopan fuusiokehityssopimus EFDA) sekä yleisöviestintä kaikissa yhteisyrityksen missioon kuuluvissa asioissa.

Hakijan on täytettävä seuraavat muodolliset vaatimukset:

| — | Euroopan unionin jäsenvaltion tai Euratomin fuusio-ohjelmaan täysin assosioituneen kolmannen maan (Sveitsi) kansalaisuus, |
| --- | --- |

—

Euroopan unionin jäsenvaltion tai Euratomin fuusio-ohjelmaan täysin assosioituneen kolmannen maan (Sveitsi) kansalaisuus,

| — | tieteellinen tai tekninen korkeakoulututkinto, joka oikeuttaa jatko-opintoihin, |
| --- | --- |

—

tieteellinen tai tekninen korkeakoulututkinto, joka oikeuttaa jatko-opintoihin,

| — | vähintään 15 vuoden ammattikokemus edellä tarkoitettujen tutkintojen alalla, josta vähintään 10 vuotta mieluiten johtotehtävistä merkittävissä organisaatioissa, |
| --- | --- |

—

vähintään 15 vuoden ammattikokemus edellä tarkoitettujen tutkintojen alalla, josta vähintään 10 vuotta mieluiten johtotehtävistä merkittävissä organisaatioissa,

| — | hyvä englannin kielen, joka on yksi organisaation tärkeimmistä työkielistä, käytännön taito, |
| --- | --- |

—

hyvä englannin kielen, joka on yksi organisaation tärkeimmistä työkielistä, käytännön taito,

| — | mieluiten Euroopan tasolla tai kansainvälisissä yhteyksissä osoitettu kyky hallinnoida huipputeknologian ohjelmia ja hankkeita, hankinnat mukaan luettuina, |
| --- | --- |

—

mieluiten Euroopan tasolla tai kansainvälisissä yhteyksissä osoitettu kyky hallinnoida huipputeknologian ohjelmia ja hankkeita, hankinnat mukaan luettuina,

| — | osoitettu kyky hallinnoida huomattavia taloudellisia resursseja yhteisyrityksessä noudatettavien avoimuuden ja vastuullisuuden periaatteiden mukaisesti, |
| --- | --- |

—

osoitettu kyky hallinnoida huomattavia taloudellisia resursseja yhteisyrityksessä noudatettavien avoimuuden ja vastuullisuuden periaatteiden mukaisesti,

| — | osoitetut johtajantaidot henkilöstön ja suhteellisen suurten työryhmien johtamisesta ja motivoinnista mieluiten sekä hallinnollisen että teknisen henkilöstön osalta, |
| --- | --- |

—

osoitetut johtajantaidot henkilöstön ja suhteellisen suurten työryhmien johtamisesta ja motivoinnista mieluiten sekä hallinnollisen että teknisen henkilöstön osalta,

| — | kokemus laadunvarmistus- ja -valvontajärjestelmien toteuttamisesta ja hallinnoinnista sekä riskinhallintamenetelmistä katsotaan eduksi, |
| --- | --- |

—

kokemus laadunvarmistus- ja -valvontajärjestelmien toteuttamisesta ja hallinnoinnista sekä riskinhallintamenetelmistä katsotaan eduksi,

| — | fuusiolaitteiden, eurooppalaisten ja kansainvälisten fuusiotutkimustoimien sekä yhteisyrityksen aseman kannalta merkittävän politiikan tuntemus katsotaan eduksi, |
| --- | --- |

—

fuusiolaitteiden, eurooppalaisten ja kansainvälisten fuusiotutkimustoimien sekä yhteisyrityksen aseman kannalta merkittävän politiikan tuntemus katsotaan eduksi,

| — | eduksi katsotaan kyky viestiä tuloksellisesti suurelle yleisölle ja luoda toimivia suhteita kaikkiin sidosryhmiin, jotta yhteisyrityksen toimet muodostaisivat johdonmukaisen osan Euroopan fuusioenergiaohjelmaa. |
| --- | --- |

—

eduksi katsotaan kyky viestiä tuloksellisesti suurelle yleisölle ja luoda toimivia suhteita kaikkiin sidosryhmiin, jotta yhteisyrityksen toimet muodostaisivat johdonmukaisen osan Euroopan fuusioenergiaohjelmaa.

Riippumattomuus ja etunäkökohtia koskeva ilmoitus

Pääjohtajan on annettava ilmoitus siitä, että hän sitoutuu toimimaan riippumattomasti yleisen edun hyväksi. Hänen on myös annettava ilmoitus etunäkökohdista, joiden voidaan katsoa heikentävän hänen riippumattomuuttaan.

Valinta, nimittäminen ja palvelussuhteen ehdot

Valintaprosessia varten nimitetään valintalautakunta. Lautakunta kutsuu haastatteluun sopivimmiksi katsotut hakijat. Jatkoon päässeet hakijat kutsutaan komission neuvoa-antavan nimityskomitean ja ulkopuolisen rekrytointikonsulttiyrityksen haastatteluun.

Pääjohtajan nimittää yhteisyrityksen hallintoneuvosto komission laatiman ja valintalautakunnan työhön perustuvan ehdotuksen pohjalta. Hakijoiden on hyvä ottaa huomioon, että komission nimitysehdotus saatetaan julkistaa. Pääjohtaja nimitetään väliaikaiseksi toimihenkilöksi Euroopan yhteisöjen muuhun henkilöstöön sovellettavien palvelussuhteen ehtojen 2 artiklan a kohdan nojalla. Nimitys tehdään viiden vuoden toimikaudeksi, jota voidaan jatkaa kerran. Rekrytointi tapahtuu palkkaluokkaan AD14.

Väliaikaisilta toimihenkilöiltä peritään suoraan palkasta Euroopan yhteisölle suoritettavaa veroa. He ovat vapautettuja kansallisesta verosta. Euroopan yhteisön toimielimillä on oma sosiaaliturva- ja eläkejärjestelmä. Esimerkiksi 1. tammikuuta 2006 palkkaluokan AD14 ensimmäisellä palkkatasolla peruspalkka oli ilman vähennyksiä ja palkanlisiä 11 916,61 euroa kuukaudessa. Tietyissä tapauksissa, erityisesti jos toimihenkilö joutuu toimen vastaanottaakseen vaihtamaan asuinpaikkaansa, yhteisyritys voi lisäksi korvata erilaisia toimen vastaanottamisesta aiheutuvia kuluja, kuten muuttokustannuksia.

Työpaikka sijaitsee Barcelonassa Espanjassa, jossa myös yhteisyritys tulee sijaitsemaan.

Yleiset ehdot

| — | Hakijan on oltava täysivaltainen kansalainen (1). |
| --- | --- |

—

Hakijan on oltava täysivaltainen kansalainen (1).

| — | Hakijan on täytynyt suorittaa kotimaansa asevelvollisuuslainsäädännössä säädetyt velvollisuudet. |
| --- | --- |

—

Hakijan on täytynyt suorittaa kotimaansa asevelvollisuuslainsäädännössä säädetyt velvollisuudet.

| — | Hakijan on täytettävä hyvää mainetta koskevat vaatimukset, joita kyseisten tehtävien hoitaminen edellyttää. |
| --- | --- |

—

Hakijan on täytettävä hyvää mainetta koskevat vaatimukset, joita kyseisten tehtävien hoitaminen edellyttää.

| — | Hakijan on oltava fyysisesti kykenevä suoriutumaan tehtävistään (2). |
| --- | --- |

—

Hakijan on oltava fyysisesti kykenevä suoriutumaan tehtävistään (2).

| — | Hakijalla on oltava vähintään yhden Euroopan unionin virallisen kielen perusteellinen taito ja toisen virallisen kielen tyydyttävä taito siinä määrin kuin tehtävien menestyksekäs hoitaminen edellyttää. |
| --- | --- |

—

Hakijalla on oltava vähintään yhden Euroopan unionin virallisen kielen perusteellinen taito ja toisen virallisen kielen tyydyttävä taito siinä määrin kuin tehtävien menestyksekäs hoitaminen edellyttää.

Hakumenettely

Jotta hakemus voidaan ottaa huomioon, hakijan on toimitettava asianmukaisesti täytetty hakulomake, perustelut sisältävä hakemuskirje ja enintään kolmisivuinen vapaamuotoinen ansioluettelo (kaksi jälkimmäistä Word-muodossa). Hakulomake on tämän ilmoituksen liitteenä, mutta se on saatavissa myös sähköisessä muodossa osoitteesta:

http://www.europa.eu.int/comm/research/fusion-for-energy.html

Hakemusta täydentävät asiakirjat on toimitettava pyynnöstä menettelyn myöhemmässä vaiheessa.

Postitse toimitettavat hakemukset tulee lähettää kirjattuna lähetyksenä seuraavaan osoitteeseen:

| European Commission |
| --- |
| Directorate-General for Research |
| COM/2007/10037 — Post of Director ELE ITER |
| Unit RTD.R.1 ”Personnel Policy” |
| Square de Meeûs, 8 |
| Office 4/27 |
| B- 1049 BRUSSELS |

European Commission

Directorate-General for Research

COM/2007/10037 — Post of Director ELE ITER

Unit RTD.R.1 ”Personnel Policy”

Square de Meeûs, 8

Office 4/27

B- 1049 BRUSSELS

TAI

Rtd-Avisdevacances@ec.europa.eu

Puutteelliset hakemukset hylätään

Hakulomake on saatava ainoastaan englanninkielisenä. Valintamenettelyn helpottamiseksi kaikki tätä tointa koskeva yhteydenpito hakijoiden kanssa käydään englanniksi.

Hakemusten määräaika: 22. maaliskuuta 2007 (sähköpostihakemuksen saapumispäivä tai hakemuksen postileima).

---

(1)  Valitun hakijan on ennen nimittämistään esitettävä toimivaltaisen viranomaisen todistus siitä, että hänellä ei ole rikosrekisterimerkintöjä.

(2)  Valitulle hakijalle tehdään ennen nimittämistä terveystarkastus Euroopan yhteisöjen muuhun henkilöstöön sovellettavien palvelussuhteen ehtojen 12 artiklan 2 kohdan d alakohdan mukaisesti.

---

Image

Image

Image

Image

---

Oikaisuja

| 22.2.2007 | FI | Euroopan unionin virallinen lehti | CA 38/5 |
| --- | --- | --- | --- |

22.2.2007

FI

Euroopan unionin virallinen lehti

CA 38/5

---

Oikaistaan ilmoitus rekrytoinnista Euroopan Lääkevirastoon (Lontoo)

(
  Euroopan unionin virallinen lehti C 28 A, 8. helmikuuta 2007
  )

(2007/C 38 A/02)

Sivulla 1:

korvataan:

| ”— | EMEA/AD/242: Hallintovirkailija (tieteellinen), lääkevalvonta, ihmisille tarkoitettujen lääkkeiden myyntiluvan myöntämistä seuraavasta arvioinnista vastaava yksikkö (AD6) |
| --- | --- |

”—

EMEA/AD/242: Hallintovirkailija (tieteellinen), lääkevalvonta, ihmisille tarkoitettujen lääkkeiden myyntiluvan myöntämistä seuraavasta arvioinnista vastaava yksikkö (AD6)

| — | EMEA/AD/243: Tiedottaja, ulkoinen viestintä, johdon tukitoiminta (AD6)” |
| --- | --- |

—

EMEA/AD/243: Tiedottaja, ulkoinen viestintä, johdon tukitoiminta (AD6)”

seuraavasti:

| ”— | EMEA/AD/242: Hallintovirkailija (tieteellinen), lääkevalvonta, ihmisille tarkoitettujen lääkkeiden myyntiluvan myöntämistä seuraavasta arvioinnista vastaava yksikkö (AD5) |
| --- | --- |

”—

EMEA/AD/242: Hallintovirkailija (tieteellinen), lääkevalvonta, ihmisille tarkoitettujen lääkkeiden myyntiluvan myöntämistä seuraavasta arvioinnista vastaava yksikkö (AD5)

| — | EMEA/AD/243: Tiedottaja, ulkoinen viestintä, johdon tukitoiminta (AD5)” |
| --- | --- |

—

EMEA/AD/243: Tiedottaja, ulkoinen viestintä, johdon tukitoiminta (AD5)”

---